  Виталий Пронин   Лайош Тихань. Дэжё Костоланилэн портретэз, 1914Удмурт кылосбур факультетын 15-тӥ коньывуонэ венгер писательлэн Дэжё Костоланилэн (1885–1936) «Веросъёс-Novellák» бичетэзлы презентация ортчоз.Книгаез дасяз но берыктӥз факультетэз йылпумъям Родионова Елена, Будапештысь Этвеш Лоранд нимо университетысь егит тодосчи. Веросъёсын бичет мадьяр литератураысь берыктэм книгаосын сериез усьтӥз.Дэжё Костоланилэн веросъёсаз XX даурлэн кутсконысьтыз венгер каръёсын улӥсь огшоры ужасьёслэн но дышетскем адямиослэн улонзы возьматэмын. Солэн геройёсыз ӟуч литератураысь «пичи адямилэн» образэзлы матын луо: соос дӥсьтӥсьтэмесь, ас ужазы выемын, кивалтӥсьёслы пыриськыса улыны дышемын.Удмурт кылэ берыктэм веросъёссэ лыдӟыса валано, писатель геройёсызлэсь мур пуш дуннезэс сэрттыны-пертчыны, соослэсь малпаськонъёссэс, сюлмаськонъёссэс шараяны, улонмылэсь «икыр-кукыр» луэмзэ возьматыны тырше.Книгаез «Инвожо» журналлэн редакцияз (Советской урам, 1-тӥ юрт, 4-тӥ этаж) дунтэк басьтыны быгатӥськоды, озьы ик удмурт кылосбуръя факультетысь но лыдӟон понна шедьтыны луэ.Презентациез удмурт кылосбур факультет радъя. Куноос, лулысь-сюлмысь шутэтскон но визьнод басьтон сяна, радъясьёслэсь эшшо одӥг кузьым басьтозы. Теги: ДэжёКостолани удмурткылосбурфакультет  